## Naputak o načinu i uvjetima korištenja dijela poreza na dohodak ustupljenog općinama i gradovima na otocima

### NN 119/2001 (28.12.2001.), Naputak o načinu i uvjetima korištenja dijela poreza na dohodak ustupljenog općinama i gradovima na otocima

ministarstvo financija

if !supportEmptyParas endif

2016

Na teme­lju članka 47. Zakona o financira­nju jedinica lokalne i područne
(re­gionalne) samouprave (»Narodne novine«, br. 117/93., 69/97., 33/00.,
73/00., 127/00., 59/01. i 107/01., 117/01), ministar financija donosi

## NAPUTAK

### O NAČINU I UVJETIMA KORIŠTENJA DIJELA POREZA NA DOHODAK USTUPLJENOG OPĆINAMA I GRADOVIMA NA OTOCIMA

I.

Ovim Naputkom utvrđuje se način
i uvjeti korište­nja dijela poreza na dohodak ustup­ljenog općinama i gradovima
na otocima, teme­ljem članka 45. stavka 4. točke 3. a) Zakona o financira­nju
jedinica lokalne i područne (re­gionalne) samouprave.

II.

Udio poreza na dohodak
ostvaren na području općine odnosno grada na otoku u visini od 29,60% ustupa se
općini ili gradu koji zak­ljuče sporazum o zajedničkom financira­nju kapitalnog
projekta od interesa za razvoj otoka pod uvjetima i na način propisan ovim
Naputkom.

Prihodi iz stavka 1. ove točke
izdvajaju se na Jedinstveni račun Državne riznice i prate se prema općinama i
gradovima gdje su ostvareni.

III.

Općine i gradovi na otocima
mogu koristiti prihode iz točke II. ovog Naputka za financira­nje kapitalnoga
projekta od interesa za razvoj otoka, nakon zak­ljučenog sporazuma s
Ministarstvom za javne radove, obnovu i gradite­ljstvo i uz ­nje­govu
suglasnost.

Nakon zak­ljučenog sporazuma
iz stavka 1. ove točke, prihodi iz stavka 2. točke II. ovoga Naputka doznačuju
se na račun depozita općina i gradova za ostvare­nje zajedničkog kapitalnog
projekta iz stavka 1. kod Hrvatske banke za obnovu i razvitak u skladu s
dinamikom ostvare­nja projekta.

Hrvatska banka za obnovu i
razvitak obvezna je mjesečno izvještavati općine i gradove o sta­nju sredstava
na računu.

IV.

Pod kapitalnim projektom iz
točke II. ovoga Naputka smatraju se projekti koji se teme­lje na načelima
Nacionalnog programa razvitka otoka, a osiguravaju uvjete za održivi razvitak
otoka i to prema prioritetima projekti:

– vodoopskrbe, odvod­nje i
energetike,

– prostornog planira­nja, zaštite
okoliša i zbri­njava­nja otpada,

– pobo­ljša­nje prometne
povezanosti otoka s kopnom i unutarotočnog prijevoza,

– stvara­nja preduvjeta za
gospodarski razvitak (malih i sred­njih poduzetnika u turizmu, po­ljoprivredi,
stočarstvu i dr.)

– vezani za obrazova­nje i
kulturu.

V.

U skladu s uvjetima iz točke
IV. ovoga Naputka Ministarstvo za javne radove, obnovu i gradite­ljstvo teme­ljem
zahtjeva općina ili gradova na otocima iz točke VI. ovoga Naputka analizira
opravdanost projekta, odobrava projekte i način ­njihova financira­nja,
koordinira i nadzire izvrše­nje projekata te daje suglasnost za korište­nje
sredstava do vrijednosti odobrenoga projekta.

VI.

Ministarstvo za javne radove, obnovu i gradite­ljstvo utvrdit će sadržaj
zahtjeva za predlaga­nje kapitalnih projekata iz točke V. i o tome obavijestiti
općine i gradove na otocima.

VII.

Po godiš­njem obračunu poreza na dohodak, sredstva iz točke II. ovoga
Naputka u proporcionalnom dijelu koriste se za povrate više uplaćenog poreza na
dohodak.

VIII.

Za provedbu ovoga Naputka zadužuje se Ministarstvo financija – Porezna
uprava, Ministarstvo za javne radove, obnovu i gradite­ljstvo i Hrvatska banka
za obnovu i razvitak.

IX.

Ovaj Naputak stupa na snagu danom objave u »Narodnim novinama«, a primje­njuje
se od 1. siječ­nja 2002. godine.

Ministar financija
**dr. Mato Crkvenac**, v. r.

Naputak, NN 119/2001-2016